62022CO0596_INF
2023 m. vasario 28 d. Teisingumo Teismo (septintoji kolegija) nutartis
Kreis Gütersloh
(Byla C‑596/22) (
1
)
„Prašymas priimti prejudicinį sprendimą – Teisingumo Teismo procedūros reglamento 99 straipsnis – Aplinka – Tam tikrų valstybės ir privačių projektų poveikio aplinkai vertinimas – Direktyva 2011/92/ES – Pareiga atlikti poveikio aplinkai vertinimą arba išnagrinėti kiekvieną atvejį – Kumuliacinis projektų poveikis – Paukštidės, skirtos mėsiniams naminiams paukščiams auginti, statyba prie pat panašių pastatų)
1.
Prejudiciniai klausimai – Pagrįstų abejonių visiškai nekeliantis atsakymas – Atsakymas, kuris aiškiai matyti iš jurisprudencijos – Procedūros reglamento 99 straipsnio taikymas
(SESV 267 straipsnis; Teisingumo Teismo procedūros reglamento 99 straipsnis)
(žr. 24 ir 25 punktus)
2.
Aplinka – Tam tikrų projektų poveikio aplinkai vertinimas – Direktyva 2011/92 – II priede išvardytų rūšių projektų pateikimas vertinti – Atsižvelgimas į projekto kumuliacinį poveikį kartu su kitais projektais –Nacionalinės teisės normos, pagal kurias pareiga išnagrinėti šį poveikį taikoma tik su bendrais įrenginiais susijusiems projektams – Neleistinumas
(Europos Parlamento ir Tarybos direktyvos 2011/92, iš dalies pakeistos Direktyva 2014/52, 4 straipsnio 3 dalis, III priedo 1 punkto b papunktis ir 3 punkto g papunktis)
(žr. 27–34 punktus ir rezoliucinės dalies 1 punktą)
3.
Aplinka – Tam tikrų projektų poveikio aplinkai vertinimas – Direktyva 2011/92 – II priede išvardytų rūšių projektų pateikimas vertinti – Konkrečių atvejų nagrinėjimas – Nacionalinės teisės normos, kuriose numatyta tokį nagrinėjimą atlikti tik dėl projektų, kurie, atskirai paėmus, nesiekia I priede numatytos ribos – Leistinumas – Atsižvelgimas į tokio projekto kumuliacinį poveikį kartu su kitais projektais – Projektas, kuris pasiekia I priede numatytą ribą, kai vertinamas bendrai su kitais projektais – Požymis, rodantis, kad projektas gali daryti reikšmingą poveikį aplinkai
(Europos Parlamento ir Tarybos direktyvos 2011/92, iš dalies pakeistos Direktyva 2014/52, 2 straipsnio 1, 4 dalys, 2 dalies a punktas, I priedo 17 punkto a papunktis ir II priedas)
(žr. 37–47 punktus ir rezoliucinės dalies 2 punktą)
Rezoliucinė dalis
1.
2011 m. gruodžio 13 d. Europos Parlamento ir Tarybos direktyvos 2011/92/ES dėl tam tikrų valstybės ir privačių projektų poveikio aplinkai vertinimo, iš dalies pakeistos 2014 m. balandžio 16 d. Europos Parlamento ir Tarybos direktyva 2014/52/ES, 4 straipsnio 3 dalis, siejama su iš dalies pakeistos Direktyvos 2011/92 III priedo 1 punkto b papunkčiu ir 3 punkto g papunkčiu,
turi būti aiškinamas taip:
jai prieštarauja valstybės narės teisės norma, pagal kurią pareiga išnagrinėti poveikį, kurį projektas galėtų daryti kartu su kitais projektais, apsiriboja atvejais, kuriais šis įrenginio projektas ir šie kiti projektai yra susieti su bendrais įrenginiais.
2.
Direktyva 2011/92, iš dalies pakeista Direktyva 2014/52,
turi būti aiškinamas taip:
jai neprieštarauja valstybės narės teisės norma, kurioje kiekvieno atvejo nagrinėjimas, kaip tai suprantama pagal iš dalies pakeistos Direktyvos 2011/92 4 straipsnio 2 dalies a punktą, numatytas tik dėl projektų, kurie, atskirai paėmus, nesiekia iš dalies pakeistos Direktyvos 2011/92 I priedo 17 punkto a papunktyje numatytos ribos, tačiau ją pasiekia vertinant juos bendrai su kitais projektais. Atliekant kiekvieno atvejo nagrinėjimą aplinkybė, kad toks projektas pasiekia šią ribą, kai vertinamas bendrai su kitais projektais, vis dėlto gali rodyti, kad projektas gali daryti reikšmingą poveikį aplinkai, kaip tai suprantama pagal iš dalies pakeistos Direktyvos 2011/92 2 straipsnio 1 dalį.
(
1
)	OL C 463 2022 12 5.